
કાઈન અને હાબેલ
શિક્ષક માર્ગદર્શિકા  ·  શુભ સમાચાર સન્ડે સ્કૂલ પાઠો
	ચિત્રો
	4, 5

	હેતુ
	કાઈન હાબેલને મારી નાખે છે. આ દર્શાવે છે કે પાપ શું કરે છે.

	શિક્ષકની તૈયારી
	પાઠ તૈયાર કરવામાં ઈશ્વર તમને મદદ કરે તે માટે પ્રાર્થના કરો. પછી ઉત્પત્તિ 4:1-16 અને પાઠની યોજના વાંચો અને તેનો અભ્યાસ કરો.

	મુખપાઠ કલમ
	ઉત્પત્તિ 4:7
પાપ તારા બારણે ટૂંટિયું વાળીને બેઠું છે. તે તારા પર રાજ કરવા માંગે છે, પણ તારે તેના પર જીત મેળવવી જોઈએ.



પાઠની યોજના
પ્રસ્તાવના
સન્ડે સ્કૂલ પહેલાં લગભગ 6 બાળકોને 2 નાનાં નાટકો ભજવવા ગોઠવો. એક નાટકમાં 2 કે 3 બાળકો એક જ રમકડાંની ગાડી અથવા બીજી કોઈ વસ્તુ માટે ઝઘડતાં બતાવી શકાય. બીજા નાટકમાં છોકરીઓનું એક જૂથ એકબીજાને ગાળો દેતું બતાવી શકાય.
પાઠના મુખ્ય મુદ્દાઓ
	1.હમણાં ભજવાયેલાં નાટકોનો ઉલ્લેખ કરો અને સૂચવો કે તેમાંનાં પાત્રો બહુ ખુશ ન હતાં. ચિત્ર 4 બતાવો અને પૂછો કે આદમ અને હવા બગીચો કેમ છોડી રહ્યાં છે. વર્ગ પાસેથી આ પ્રકારના જવાબો મેળવવાનો પ્રયત્ન કરો.
તેમણે ભલા અને ભૂંડાના જ્ઞાનના વૃક્ષનું ફળ ખાધું. તેમણે ઈશ્વરની આજ્ઞા તોડી. તેમણે પાપ કર્યું.
મુખપાઠની કલમ, રોમનો 5:12, ફરીથી કરાવો
	2.પહેલા કુટુંબ વિશે ઉત્પત્તિ 4:1 અને 2 ની વાર્તા તમારા પોતાના શબ્દોમાં કહો.
	3.હાબેલ અને કાઈને ઈશ્વરની ઉપાસના કરી, કલમ 3
	4.કાઈન યોગ્ય અર્પણ લાવ્યો નહિ, ઈશ્વર તેનો સ્વીકાર કરી શક્યા નહિ. કાઈન ગુસ્સે થયો. તેણે ઈશ્વરની આજ્ઞા તોડી. કલમ 5
	5.ઈશ્વર કાઈન સાથે બોલ્યા. “તારો ગુસ્સો દૂર કર.” કલમ 6 અને 7
	6.કાઈનને હાબેલની ઈર્ષ્યા થઈ અને તેણે તેને મારી નાખ્યો. કલમ 8. ચિત્ર 5 બતાવો.
મુખપાઠની કલમ શીખવો
	7.કુટુંબમાં ઝઘડાનું ઉદાહરણ આપો અથવા પ્રસ્તાવનામાંના નાટકોનો ઉલ્લેખ કરો. કાઈને પાપને પોતાના પર રાજ કરવા દીધું.
	8.ઈશ્વર ફરીથી કાઈન સાથે બોલ્યા. કલમ 9. કાઈને ઈશ્વર સાથે જૂઠું બોલ્યો.
	9.કાઈનને ઈશ્વરથી દૂર કરવામાં આવ્યો. ઈશ્વરથી દૂર જવું એ પાપની સજા છે. કલમ 14
પુનરાવર્તન
બાઇબલના સત્ય પર ભાર મૂકીને પાઠનું ટૂંકું પુનરાવર્તન કરો કે બગડેલાં જીવન, તૂટેલા સંબંધો અને ઈશ્વરથી અલગતા એ પાપનું પરિણામ છે.
પાઠ પ્રત્યે આપણો પ્રતિભાવ
પ્રસ્તાવનાનાં નાટકો (અથવા ફક્ત એક નાટક) ફરીથી ભજવો, પણ અંત બદલો. તેનાથી મુખપાઠની કલમના છેલ્લા ભાગ, એટલે કે “તારે તેના પર જીત મેળવવી જોઈએ” પર ભાર મુકાશે.
આપણી મુખપાઠની કલમ કહે છે કે આપણે પાપ પર જીત મેળવવી જોઈએ. પણ આ આપણે પોતાની જાતે કરી શકતા નથી. આપણા જીવનમાં પાપ પર જીત મેળવવા માટે આપણને ઈશ્વરની મદદની જરૂર છે.
જો છોકરાઓ રમકડાંની ગાડી માટે ઝઘડતા હોય, તો બીજી કોઈ વ્યક્તિ, કદાચ શિક્ષક, આવીને સૂચવી શકે કે બધા એકબીજાને મદદ કરીને બીજી ગાડી બનાવે. અંતે બધા સાથે મળીને મુખપાઠની કલમ બોલે.

